एचटी मीडिया ग्रुप का ध्वजवाहक समाचारपत्र, हिंदुस्तान टाइम्स, आज 3.7 मिलियन भारतीयों की पसंद बन चुका है। यह अखबार, राष्ट्रीय राजधानी क्षेत्र में मार्केट लीडर तो है ही, साथ ही पिछले एक दशक में इसने देश भर में अतुलनीय तेजी से विस्तार भी किया है। अंग्रेजी का यह अखबार न सिर्फ दिल्ली, मुंबई, लखनऊ और पटना, बल्कि रांची और कोलकाता से भी प्रकाशित होता है, इस तरह से सारे देश में हिंदुस्तान टाइम्स का परचम लहरा रहा है। दूसरी ओर, हिंदूस्तान, हिंदी भाषी क्षेत्रों में सबसे ज्यादा पढ़े जाने वाले अखबारों में अपनी महत्वपूर्ण जगह बना चुका है। अपनी निष्पक्ष, संतुलित और अचूक खबरों की वजह से हिंदुस्तान निर्भीक पत्रकारिता के प्रति अटल प्रतिबद्धता का जीता-जागता उदाहरण है।